ଜୋହରା ସେହଗଲ
ଜୋହରା ସେହଗଲ (୨୭ ଅପ୍ରେଲ ୧୯୧୨ – ୧୦ ଜୁଲାଇ ୨୦୧୪) ଜଣେ ଭାରତୀୟ ଅଭିନେତ୍ରୀ ଓ ନୃତ୍ୟ ସଂଯୋଜିକା ଥିଲେ । ସେ ଉଦୟ ଶଙ୍କରଙ୍କ ସହ ଜଣେ ନୃତ୍ୟଶୀଳ୍ପି ଭାବେ ୧୯୩୫ ମସିହାରେ କ୍ୟାରିଅର ଆରମ୍ଭ କରି ଶଙ୍କରଙ୍କ ସହ ୮ ବର୍ଷ ଯାଏ କାମ କରିଥିଲେ । ତାହା ପରେ ସେ ବଲିଉଡ଼ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଜୋହରା ସେହଗଲ ବଲିଉଡ଼ ଚଳଚ୍ଚିତ୍ର ସହିତ ଇଂରାଜୀ ଭାଷାର ଚଳଚ୍ଚିତ୍ର ଓ ଟେଲିଭିଜନ ଧାରାବାହିକରେ ଜଣେ ଅଭିନେତ୍ରୀ ଭାବେ କାମ କରିଛନ୍ତି ।

ତାଙ୍କ ଅଭିନୀତ ଜଣାଶୁଣା ଚଳଚ୍ଚିତ୍ର ମଧ୍ୟରେ ଥିଲା ନିଚା ନଗର, ଅଫସର (୧୯୪୬), "ଭାଜି ଅନ ଦି ବିଚ" (୧୯୯୨), "ଦି ମିଷ୍ଟିକ ମାସେଉର" (୨୦୦୧), "ବେଣ୍ଡ ଇଟ ଲାଇକ ବେକହାମ" (୨୦୦୨), "ଦିଲ ସେ" (୧୯୯୮), "ସାବରିଆ" ଓ "ଚିନି କମ" (୨୦୦୭); ଏବଂ ଟିଭି ଧାରାବାହିକ, "ଦି ଜୁଏଲ ଇନ ଥେ କ୍ରାଉନ (ଟିଭି ଧାରାବାହିକ)" (୧୯୮୪), "ତନ୍ଦୁରି ନାଇଟ୍ସ" (୧୯୮୫-୮୭), "ଆମ୍ମା ଏଣ୍ଡ ଫ୍ୟାମିଲି" (୧୯୯୬) । ୯୦ ବର୍ଷ ବୟସରେ, ସେ ୨୦୦୨ ମସିହାର "ଚଲୋ ଇସ୍କ ଲଢ଼ାଏ ଚଳଚ୍ଚିତ୍ରରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ ଯେଉଁଥିରେ ତାଙ୍କର ଷ୍ଟଣ୍ଟ ଓ ଭାବପ୍ରବଣ ଅଭିନୟ ଥିଲା । ଭାରତୀୟ ମଞ୍ଚର ସାମ୍ରାଜ୍ଞୀ ଭାବେ ପରିଚିତ ଜୋହରା ଇଣ୍ଡିଆନ ପିପୁଲସ ଥିଏଟର ଆସୋସିଏସନ (IPTA) ଏବଂ ପୃଥ୍ୱୀରାଜ କପୁରଙ୍କ ପୃଥ୍ୱୀରାଜ ଥିଏଟରେ ୧୪ ବର୍ଷ ଧରି ଅଭିନୟ କରିଥିଲେ ।

ତାଙ୍କୁ ୧୯୯୮ରେ ପଦ୍ମଶ୍ରୀରେ, ୨୦୦୧ରେ କାଳିଦାସ ସମ୍ମାନରେ, ୨୦୦୪ରେ ସଙ୍ଗୀତ ନାଟକ ଅକାଦେମୀ ସମ୍ମାନରେ ସମ୍ମାନିତ କରାଯାଇଥିଲା । ଜୀବନବ୍ୟାପୀ ସାଧନା ନିମନ୍ତେ ଭାରତର ଜାତୀୟ ସଙ୍ଗୀତ, ଅଭିନୟ ଓ ନାଟକ ଏକାଡେମି ତାଙ୍କୁ ତାହାର ସର୍ବୋଚ୍ଚ ସମ୍ମାନ, ସଙ୍ଗୀତ ନାଟକ ଅକାଦେମୀ ଫେଲୋସିପ ପ୍ରଦାନ କରିଥିଲେ । ୨୦୧୦ରେ ସେ ଭାରତର ଦ୍ୱିତୀୟ ସର୍ବୋଚ୍ଚ ବେସାମରିକ ସମ୍ମାନ ପଦ୍ମ ବିଭୁଷଣ ଲାଭ କରିଥିଲେ । ୨୦୧୪ ମସିହା ଜୁଲାଇ ୧୦ ତାରିଖରେ ନୂଆଦିଲ୍ଲୀଠାରେ ହୃଦଘାତରେ ତାଙ୍କର ଦେହାନ୍ତ ହୋଇଥିଲା ।

ଚଳଚ୍ଚିତ୍ର ଜୀବନ

ଅଭିନେତ୍ରୀ ଭାବରେ

ମାନସମ୍ମାନ
 ୧୯୬୩ ସଙ୍ଗୀତ ନାଟକ ଅକାଦେମୀ ପୁରସ୍କାର
 ୧୯୯୮: ପଦ୍ମଶ୍ରୀ
 ୨୦୦୧: କାଳିଦାସ ସମ୍ମାନ
 ୨୦୦୨: ପଦ୍ମଭୂଷଣ
 ୨୦୦୪: [ସଙ୍ଗୀତ ନାଟକ ଅକାଦେମୀ ଫେଲୋସିପ]]
 ୨୦୧୦: ପଦ୍ମ ବିଭୁଷଣ

ଆଧାର

ଅଧିକ ପଠନ
 Stages: The Art and Adventures of Zohra Sehgal, by Zohra Sehgal, Joan Landy Erdman. Published by Kali for Women, 1997. . (autobiography)
 Obituary of Zohra Sehgal —A jewel in the crown of Indian Performing Art.
 Theatre and Activism in the 1940s . Essay by Zohra Sehgal Crossing boundaries, by Geeti Sen. Orient Blackswan, 1998. pp. 31–39. .
 Shashi Kapoor presents the Prithviwallahs, by Shashi Kapoor, Deepa Gahlot, Prithvi Theatre (Bombay, India). Roli Books, 2004. .

ବାହାର ଆଧାର 

 
 Obituary of Zohra Sehgal —A jewel in the crown of Indian Performing Art.
  Zohra Segal Filmography at New York Times
 Zohra Sehgal uncut: Of love, acting & Bloody Mary  CNN IBN

୧୯୧୨ ଜନ୍ମ
୨୦୧୪ ମୃତ୍ୟୁ